สวัสดีค่ะ มีเรื่องอยากสอบถามค่ะ ตอนขับถ่ายอุจจาระแล้วก่อนกดชักโครกพบว่าในชักโครกเป็นสีเลือดค่ะ อุจจาระที่ถ่ายออกมาเป็นก้อนค่ะ ไม่แน่ใจว่าอุจจาระเป็นเลือดไหม ตอนที่เห็นเลยลองจับที่ก้นดู พบว่ามีเลือดออกที่ก้นค่ะ และมีลิ่มเลือดออกมาด้วย แต่ไม่มีอาการเจ็บปวด หรือแสบ ทรมานใดๆในการขับถ่ายนะคะ เป็นมา 3-4 วันนี้แล้วค่ะ อยากทราบว่าเกิดจากอะไร แล้วควรไปพบแพทย์ทันทีเลยไหมคะ ขอบล่วงหน้าค่ะ
สวัสดีค่ะ การถ่ายอุจจาระปนเลือด อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้ ถ้าเป็นชนิดริดสีดวงทวารภายใน อาจจะไม่เจ็บปวดก็ได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป